ΓΡΑΠΤΗ ΕΡΩΤΗΣΗ E-1008/00

υποβολή: Marjo Matikainen-Kallstrm (PPE-DE) προς την Επιτροπή

(31 Μαρτίου 2000)

Θέμα: Το άνοιγμα της αγοράς ηλεκτρικής ενέργειας στη Γερμανία

Σύμφωνα με πληροφορίες που βλέπουν το φως της δημοσιότητας το άνοιγμα της αγοράς ηλεκτρικής ενέργειας στη Γερμανία πραγματοποιήθηκε με τρόπο που αντίκειται στις αρχές του ελεύθερου ανταγωνισμού. Απαιτείται η καταβολή τελών για τη μεταφορά ηλεκτρικού ρεύματος μεταξύ του νότιου και του βόρειου τμήματος της χώρας, τα οποία μπορεί να ανέρχονται στο ένα τέταρτο της χονδρικής τιμής του. Αυτή η διαδικασία δεν ανταποκρίνεται στις αρχές του ελεύθερου ανταγωνισμού, διότι ενισχύεται έτσι η θέση των γερμανικών μεγάλων επιχειρήσεων και των τοπικών φορέων εκμετάλλευσης εις βάρος των μη Γερμανών ανταγωνιστών τους.

Ποια μέτρα προτίθεται να λάβει η Επιτροπή, για να διαπιστώσει αν τηρούνται στη συγκεκριμένη περίπτωση οι αρχές του ελεύθερου ανταγωνισμού στην κοινοτική αγορά ηλεκτρικού ρεύματος; Πώς προτίθεται η Επιτροπή να διασφαλίσει ότι δεν θα πραγματοποιούνται μελλοντικά στη Γερμανία ούτε σε άλλο κράτος μέλος της ΕΕ εικονικά ανοίγματα της αγοράς ηλεκτρικού ρεύματος, τα οποία στρεβλώνουν τον ελεύθερο ανταγωνισμό;

Απάντηση της κας de Palacio εξ ονόματος της Επιτροπής

(22 Μαΐου 2000)

Εφαρμόζοντας την οδηγία 96/92/ΕΚ του Ευρωπαϊκού Κοινοβουλίου και του Συμβουλίου της 19ης Δεκεμβρίου 1996 σχετικά με τους κοινούς κανόνες για την εσωτερική αγορά ηλεκτρικής ενέργειας(1), η Γερμανία άνοιξε την αγορά της αμέσως κατά 100 %,περβαίνοντας επομένως τις απαιτήσεις της οδηγίας. Ως αποτέλεσμα, οι τιμές ηλεκτρικής ενέργειας έχουν ήδη σημειώσει σημαντική πτώση στη γερμανική αγορά.

Ωστόσο, σημασία έχει η πρόθεση για πλήρες άνοιγμα της αγοράς να εφαρμόζεται πλήρως στην πράξη με συγκεκριμένες εμπορικές δραστηριότητες. Σύμφωνα με τις πλέον πρόσφατες διαθέσιμες πληροφορίες(2), το μερίδιο ηλεκτρικής ενέργειας που εισάγεται στη Γερμανία ανέρχεται σε περίπου 8 % της συνολικής κατανάλωσης ηλεκτρισμού στη Γερμανία. Προκειμένου να αυξηθεί το διασυνοριακό εμπόριο, θα απαιτηθεί πρόσβαση χωρίς διακρίσεις στο δίκτυο για όλες τις εταιρείες που επιθυμούν να πωλήσουν εντός και προς τη γερμανική αγορά. Επ’ αυτού, η Επιτροπή, με βάση μια πρώτη, προσωρινή ανάλυση, έχει εκφράσει τις ανησυχίες της σχετικά με ορισμένους κανόνες τους οποίους περιέχει η δεύτερη συμφωνία των ενώσεων (Verbndevereinbarung), ιδιαίτερα όσον αφορά τα τέλη για μεταφορά ηλεκτρικού ρεύματος μεταξύ του νότιου και του βόρειου τμήματος της Γερμανίας και τις εισαγωγές, και έχει ενημερώσει αναλόγως τις ενώσεις.

Σε κοινοτικό επίπεδο, το Φόρουμ της Φλωρεντίας, στο οποίο συμμετέχουν η Επιτροπή, το Ευρωπαϊκό Κοινοβούλιο, οι εθνικές διοικητικέςπηρεσίες, το συμβούλιο των ευρωπαϊκών ρυθμιστικών φορέων και η Ένωση των ευρωπαίων διαχειριστών δικτύων μεταφοράς (ETSO), ασχολείται με την ανάπτυξη ενός συστήματος διασυνοριακής τιμολόγησης σε κοινοτική κλίμακα. Στο πέμπτο Φόρουμ της Φλωρεντίας, τον Μάρτιο του 2000, επετεύχθη συμφωνία όσον αφορά την ανάπτυξη ενός προσωρινού μηχανισμού διασυνοριακής τιμολόγησης, με βάση αντισταθμιστικές πληρωμές μεταξύ εθνικών διαχειριστών δικτύων μεταφοράς, που θα ισχύει για ένα έτος και πρόκειται να αντικατασταθεί από τελειοποιημένο τελικό σύστημα. Πρόθεση είναι, μόλις καθιερωθεί το σύστημα σε κοινοτική κλίμακα, να αποσυρθούν όλα ταφιστάμενα εθνικά τέλη εισαγωγής και εξαγωγής, συμπεριλαμβανομένων και εκείνων στη Γερμανία.

Εν γένει, η Επιτροπή έχει επίγνωση ότι ο διαφορετικός βαθμός ανοίγματος της αγοράς στα κράτη μέλη μπορεί να καταλήξει σε δυσκολίες στην πράξη. Ως εκ τούτου, η Επιτροπή θεώρησε ευπρόσδεκτη την πρόσκληση του Ευρωπαϊκού Συμβουλίου, στη συνεδρίασή του στη Λισαβόνα, να επιταχυνθεί η απελευθέρωση στον τομέα του φυσικού αερίου και του ηλεκτρισμού, με προοπτική την πλήρως επιχειρησιακή εσωτερική αγορά στους εν λόγω τομείς.

(1) ΕΕ L 27 της 30.1.1997.

(2) Τριμηνιαίες στατιστικές για το πετρέλαιο, το φυσικό αέριο, τον άνθρακα και τον ηλεκτρισμό του Διεθνούς Οργανισμού Ενέργειας (ΔΟΕ), 4 Δεκεμβρίου 1999.